Vrystaters, kom ons word ons eie baas! | Netwerk24
Vrystaters, kom ons word ons eie baas!
Deur Hanlie Stadler 12 Julie 2018 18:17
Johan Eksteen was in 2014 die wenner in die kategorie klein ondernemings en in 2016 die algehele wenner van Sanlam en Business Partners se Entrepreneur van die Jaar-wedstyrd.
Niemand kan meer uit skool of universiteit in 'n werk instap en daar bly tot aftrede nie. En buitendien, wil jy regtig 40 jaar lank vir 'n baas werk?
Johan Eksteen, stigter van die onderneming Agricon Pelleting en die 2016-wenner van Sanlam en Business Partners se Entrepreneur van die Jaar-kompetisie, gesels met Vida Booysen, Netwerk24 se sakeverslaggewer in Bloemfontein, oor die lesse wat hy geleer het.
Die gesprek sluit 'n magdom wenke vir voornemende entrepreneurs in.
Die gesprek is gratis en vind plaas in die Netwerk24-feeskafee op die kampus van die Universiteit van die Vrystaat.
Onder die vrae wat ons beantwoord, is:
Watter eienskappe sal jou help slaag?
Wat is die foute wat jy moet vermy?
Hoe weet jy of jou produk gaan verkoop?
Waar kry jy finansiering?
Nog baie ander vrae sal ook bespreek word. Intekenare van Netwerk24 kry boonop 'n omvattende artikel met al die raad op 'n geheueskyfie – al die raad nie net oor entrepreneurskap nie, maar ook oor die onderwerpe wat ons op ander voorleggings op die fees bespreek het. Dit sluit in die vorige dae se sessies, "Die A tot Z van koop om te verhuur" en "Aftrede: Wat jy kan doen as die kalf in die put is".
Kom gesels saam – ons hoor graag vandag van mense wat self al lesse oor entrepreneurskap geleer het.